Source: http://www.europarl.fi/view/fi/tapahtumat/parlamentin_viikko/Parlamentin_viikko_2011/ep_viikko-2011-march/Parlamentin-viikko-11-11.html
Timestamp: 2013-06-19 22:25:09+00:00
Document Index: 14353799

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko\n']

Parlamentin viikko 11/11
[KEY NOT FOUND : global.you-are-here] : PääsivuTapahtumatParlamentin viikkoParlamentin_viikko_2011MaaliskuuParlamentin viikko 11/11
Parlamentin viikko 14/11
Parlamentin viikko 13/11
Parlamentin viikko 12/11
Parlamentin viikko 10/11
PARLAMENTISSA VIREILLÄ: Valiokunnat kokoontuvat Brysselissä
Parlamentin valiokunnat kokoontuvat ensi viikolla Brysselissä. Tiistaina järjestetään parlamenttien välinen valiokuntakokous talouspolitiikan eurooppalaisesta ohjausjaksosta. Kokouksessa puhuvat mm. Eurooppa-neuvoston puheenjohtaja Herman Van Rompuy, euroryhmän puheenjohtaja Jean-Claude Juncker ja komissaari Olli Rehn. Työllisyysvaliokunta äänestää tiistaina tarkistuksista mietintöön, joka koskee menettelyä oleskelu- ja työluvan saamiseksi yhden hakemuksen perusteella. Perussopimusvaliokunta äänestää niin ikään tiistaina Euroopan tason poliittisia puolueita ja niiden rahoitusta koskevista säännöistä. Teollisuusvaliokunta äänestää Galileo-satelliittinavigointijärjestelmästä. Ympäristövaliokunnan asialistalla ovat elintarvikemerkinnät, ja ulkoasiainvaliokunta äänestää keskiviikkona Euroopan naapuruuspolitiikan tarkistamisesta. Kaikille parlamentin jäsenille avoin puheenjohtajakokous järjestetään keskiviikkona klo 14.30-15.30. Mepit keskustelevat kokouksessa perjantain Eurooppa-neuvoston kokouksen tuloksista yhdessä Eurooppa-neuvoston puheenjohtaja Herman Van Rompuyn kanssa. Puheenjohtajakokouksessa kokoontuvat parlamentin puhemies Jerzy Buzek ja poliittisten ryhmien puheenjohtajat.
Europarltv: ensi viikko
Täysistunnon kohokohdat
Strasbourgissa täysistuntoon tällä viikolla kokoontuneen parlamentin asialistalla oli romanistrategia, Turkin ja Montenegron EU-pyrkimykset sekä Libyan ja Lähi-idän tilanne. Parlamentti vietti kansainvälistä naistenpäivää, ja parlamentin jäsenet keskustelivat talouden hallinnasta komission puheenjohtaja Barroson kanssa.
Parlamentin jäsenet haluavat sitovia vähimmäisstandardeja romanien mahdollisuuksien edistämiseen. Parlamentti hyväksyi päätöslauselman, jolla se haluaa vaikuttaa komission tulevaan romanistrategiaan ja peräänkuuluttaa parempaa perusoikeuksien suojelua ja EU-varojen käyttöä.
Parlamentti ilmaisi huolensa Turkin hitaasta edistymisestä ihmisoikeusasioissa ja muissa keskeisissä uudistuksissa vuonna 2010. Se pitää tervetulleena Montenegron virallista hakijamaan asemaa, mutta on huolissaan maan korruptiosta. Parlamentti hyväksyi keskiviikkona päätöslauselmat näiden maiden EU-jäsenyysneuvotteluiden tilanteesta. Artikkeli täysistunnosta
100 vuotta naisten oikeuksia - naisten oikeudet täysistunnossa
Naisten oikeudet olivat esillä parlamentin täysistuntokeskustelussa kansainvälisen naistenpäivän 100-vuotisjuhlapäivänä tiistaina 8. maaliskuuta. Parlamentin puhemies Jerzy Buzek otti juhlapuheessaan kantaa parlamentin naisjäsenten vähäiseen määrään ja kehotti jäsenvaltioita tekemään tarvittavat lainsäädännölliset päätökset naisten osuuden kasvattamiseksi. Parlamentti äänesti kolmesta naisia koskettavasta mietinnöstä, jotka käsittelivät sukupuolten välistä tasa-arvoa, naisten köyhyyttä sekä epätasa-arvoa terveyden alalla. Täysistunnossa käsittelyssä olleessa Mariya Nedelchevan (EPP, BG) laatimassa päätöslauselmassa korostettiin tarvetta pienentää naisten ja miesten välisiä palkkaeroja, saada enemmän naisia päätöksentekijäpaikoille sekä nostaa naisten työllisyysastetta. Rovana Plumbin (S&D, RO) laatiman naisten köyhyyttä koskevaan päätöslauselmaan nojaten taas todettiin, että EU:n yhteiset politiikat tulisi uudistaa niin, että naisten taloudelliset ja sosiaaliset oikeudet voisivat paremmin toteutua. Edite Estrelan (S&D, PT) laatiman päätöslauselman pohjalta parlamentti puolestaan painotti, että heikommassa asemassa olevien ryhmien, kuten naisten, tarpeet olisi otettava paremmin huomioon terveyden alalla.
Naistenpäivän FB-sivut
Europarltv: Tuki Libyan demokratialle
Parlamentti antoi tukensa Libyan kapinallisille, ja kehottaa EU:n korkeaa edustajaa Catherine Ashtonia tunnustamaan Libyan kansallisen siirtymävaiheen neuvoston Libyan opposition viralliseksi edustajaksi.
Hyväksymässään päätöslauselmassa parlamentti pyytää EU:n jäsenmaita olemaan valmiita hyväksymään mahdolliset YK:n ehdottamat lentokieltoalueet, jotta Gaddafin hallinto ei pysty hyökkäämään väestöä vastaan. Myös alueelta pakenevia ihmisiä tulee auttaa. Europarltv:n viikon jutussa paneudutaan Libyan tilanteeseen.
SUOMESSA TAPAHTUU: Kuvataidekilpailu alakoululaisille
Seminaarissa pohdittiin pakeneeko valta naisten ulottuvilta
Naisten poliittinen osallistuminen oli esillä Naisjärjestöt Yhteistyössä NYTKIS ry:n ja Euroopan parlamentin Suomen-tiedotustoimiston järjestämässä seminaarissa 100. kansainvälisen naistenpäivän aattona 7.3. Helsingissä. Keskustelun pääaiheiksi nousivat kiintiöt sekä Euroopan parlamentissa käyty keskustelu naisten oikeuksista sekä seksuaali- ja lisääntymisterveydestä.
Eurooppatalossa järjestetyssä seminaarissa puhuivat Euroopan parlamentin jäsenet Sirpa Pietikäinen (Kok, EPP), Liisa Jaakonsaari (SDP, S&D) ja Satu Hassi (Vihr, Greens/EFA), sisäasiainministeriön kansliapäällikkö Ritva Viljanen sekä Euroopan komission tutkimus- ja innovaatiopääosaston varapääjohtaja Anneli Pauli. Tilaisuuden juonsi Tulva-lehden päätoimittaja Anne Moilanen.
MEPPIMENOJA: Satu Hassi ja Riikka Manner tavattavissa MEP Satu Hassi Tampereella ja Pohjois-Savossa Ma 14.3. Satu Hassi tapaa klo 10-11.30 Tampereen Eurooppanuoria Eurooppa-aamiaisella (Kahvisalonki, Tuomiokirkonkatu 34).
Pe 18.3. Satu Hassi vierailee Kuopiossa ja tapaa klo 11-13 Kuopion musiikkilukion oppilaita ja klo 14-16 kansalaisia Kuopion vihreiden toritapahtumassa.
Lisäksi Hassi vierailee Siilinjärvellä klo 17-19 keskustelemassa ruoasta ravintola Vintissä (Kuiluntie 5, Siilinjärvi), jossa myös kokataan ja maistellaan lähiruokamaistiaisia. Järjestäjinä Maaningan-Siilinjärven vihreät. Tervetuloa! Lisätietoja: minna.heikka@vihreat.fi, 040 552 4994.
pe 18.3.2011: klo 8.00-9.00 Keskustan vaalitilaisuus Varkaudessa klo 10.00-11.00 Keskustan vaalitilaisuus Rantasalmella klo 12.00-13.00 Keskustan vaalitilaisuus Puumalassa klo 14.30-16.30 Keskustan vaalitilaisuuksia Savonlinnassa klo 17.15-18.15 Keskustan vaalitilaisuus Enonkoskella
la 19.3.2011: klo 7.30-8.15 Keskustan vaalitilaisuus Kesälahdella klo 8.45-9.45 Keskustan vaalitilaisuus Kiteellä klo 11.00-12.30 Keskustan vaalitilaisuus Joensuussa klo 17.00-21.00 Keskustan vaalitilaisuus Karstulassa
su 20.3.2011 klo 10.30-11.30 luento pieksämäkeläisille nuorille aiheesta "Nuori vaikuttaja Euroopassa" ja keskustan vaalitilaisuus Pieksämäellä.
klo 12.30-14.00 Keskustan vaalitilaisuus Kangasniemellä.
TOIMITTAJILLE: Parlamentin journalismipalkinnon hakuaika jatkuu maaliskuun loppuun
Euroopan parlamentti jakaa journalismipalkintonsa neljännen kerran vuonna 2011. Palkinnot myönnetään toimittajille, jotka ovat käsitelleet työssään Euroopan tasolla merkittäviä asioita tai edistäneet kansalaisten tietämystä EU:n toimielimistä tai politiikoista. Palkinnot jaetaan neljässä sarjassa, joita ovat lehdistö, radio, tv ja internet. Jokaisen sarjan voittaja saa 5 000 euroa.
Hakuaika päättyy 31. maaliskuuta 2011. Yksittäiset toimittajat tai enintään viiden toimittajan ryhmät voivat asettaa kilpailuun ehdolle artikkeleita tai reportaaseja, joiden tulee olla julkaistu tai esitetty 1. huhtikuuta 2010 - 31. maaliskuuta 2011 välisenä aikana jollakin Euroopan unionin virallisista kielistä. Journalismipalkintoa voivat hakea päätoimiset toimittajat, jotka ovat EU-maiden kansalaisia tai asukkaita.
Toimittajaraadit esikarsivat kansalliset voittajat kaikissa jäsenmaissa. Neljän sarjan lopullisista voittajista päättää loppukilpailutuomaristo Brysselissä. Palkinto luovutetaan lokakuussa 2011.
Kilpailulomakkeet ja säännöt kokonaisuudessaan ovat saatavilla journalismipalkinnon omilla verkkosivuilla (linkki alla). Lisätietoja ja hakuvinkkejä: Minna Ollikainen, minna.ollikainen@europarl.europa.eu, p. 09 6220 4521, gsm 040 720 5025.
Journalismipalkinnon nettisivut ja kilpailusäännöt
Journalistprisets nätsida och reglerna för priset
EUROOPPASALI 30.3. Puolueiden nuorisojohtajien ulkopoliittinen eduskuntavaalipaneeli
Millaista ulkopolitiikkaa Suomen pitäisi tehdä 2010-luvulla? Entä mikä rooli eduskunnalla tulisi olla uuden ulkopolitiikan luomisessa? Eurooppanuoret ja Suomen nuorten ja opiskelijoiden YK-liitto ovat kutsuneet poliittisten nuorisojärjestöjen puheenjohtajat ulkopoliittiseen vaalipaneeliin keskustelemaan näistä kysymyksistä. Tilaisuus järjestetään Eurooppasalissa (Pohjoisesplanadi 31) klo 16-18. Kahvitarjoilun järjestämiseksi toivomme ilmoittautumisia tilaisuuteen 28.3. mennessä. Tervetuloa!
6.4. Kirjallisuusilta Eurooppasalissa
Kirjailija Monika Fagerholm on vieraana kirjallisuusillassa, joka järjestetään 4. huhtikuuta klo 17.30-19.30 Eurooppasalissa (Pohjoisesplanadi 31). Tilaisuuden aluksi on tarjolla kevyt ateria noutopöydästä. Keskustelua johtaa kulttuuritoimittaja Pia Ingström. Tilaisuus järjestetään ruotsiksi, mutta Fagerholm vastaa mielellään myös yleisön suomeksi esittämiin kysymyksiin. Tilaisuuden järjestävät Euroopan komission Suomen-edustusto, Hanasaari -ruotsalais-suomalainen kulttuurikeskus sekä Söderströms-kustantamo. Pyydämme ilmoittautumaan viimeistään 30. maaliskuuta 2011 gun-britt.tirri@ec.europa.eu, puh. (09) 62 26 54 77.
Pia Siitonen ja Aino Ruggiero